Kosciusko Island

Kosciusko Island er en av Alexanderøyene i den sørøstlige delen av den amerikanske delstaten Alaska. Øya ligger i Prince of Wales-Hyder Census Area, og skilles i nord og øst fra øya Prince of Wales av den ned til førti meter brede El Capitan-passasjen. I vest ligger Summerstredet og i sør Davidson Inlet.

Den største bosetningen på øya er Edna Bay, 60 kilometer nordvest for Craig, på sørkysten. Øya fikk navn av William Healey Dall i 1879, etter den polske generalen Tadeusz Kościuszko.Geographic Names Information System, Detail Report for: Kosciusko Island. Besøkt 28. september 2014.  

 Referanser 

Kategori:Alexanderøyene